નાણાંકીય ઉચાપતનો એક કેસ હાઇકોર્ટ સમક્ષ આવ્યો હતો. જેમાં આરોપીએ રૂ. ૫૦૦ અને રૂ. ૨૦૦૦ની મોટી નોટોના બદલે રૂ. ૧૦ અને ૨૦ની નાની નોટો આપવાનું કથિત કૌભાંડ કર્યું હતું. આ મોડસ ઓપરેન્ડીથી આરોપીએ લોકો જોડેથી લાખો રૂપિયાની ઉચાપત કરી હતી. આ કેસની સુનાવણીમાં હાઇકોર્ટ એવી ટકોર કરી હતી કે,‘શું આરોપીએ પેરેલલ (સમાંતર) રિઝર્વ બેંક ખોલી છે? આ નાની નોટ અને મોટી નોટ શું હોય છે? રૂ. ૨૫ લાખનો ગોટાળો કર્યો છે. એક કામ કરો ૨૫ લાખ ભરી દો.’ આ પ્રકારની ટકોર થતાં એક તબક્કે કેસની સુનાવણી દરમિયાન કોર્ટ રૂમનો માહોલ હળવો બની ગયો હતો. જો કે, આરોપી તરફથી અરજી પરત ખેંચી લેવાઇ હતી.